***Koncepčný návrh rozvoja***

***ZŠ s MŠ Jána Hollého, Pobedim 433***

na obdobie rokov 2023 – 2028

Pobedim 2023 Mgr. Jarmila Pastulová

**Úvod**

Podľa §5 ods.7, písm. h) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov riaditeľ predkladá zriaďovateľovi na schválenie a rade školy na vyjadrenie koncepčný zámer rozvoja školy alebo školského zariadenia rozpracovaný najmenej na dva roky.

Koncepčný zámer rozvoja ZŠ s MŠ Jána Hollého, Pobedim 433 vypracovala Mgr. Pastulová Jarmila ako podklad k výberovému konaniu v júni 2023. Tento dokument bol doplnený a dopracovaný ku dňu 4. 9. 2023.

Koncepcia je postavená na akceptácii cieľov súčasných základných školských dokumentov, najmä Štátneho vzdelávacieho programu pre stupeň vzdelania ISCED 0, ISCED 1 a ISCED 2, z vnútornej analýzy aktuálneho stavu školy, doterajšej orientácie a podmienok školy.

**Poslanie školy**

Poslanie základnej školy

* Vzdelávať a vychovávať tak, aby edukačný proces viedol k participatívnemu, interaktívnemu, zážitkovému učeniu sa, k učeniu, ktoré je založené na skúsenostiach a prepojené so životom, k učeniu rozvíjajúcemu kompetencie žiakov.
* Pripraviť do života človeka rozhľadeného, vytrvalého, pracovitého, zodpovedného za svoje výsledky, motivovaného k celoživotnému vzdelávaniu.
* Vychovať človeka schopného spolupráce, sebaovládania, efektívnej komunikácie, so zdravým sebavedomím, človeka kultúrneho a slušného.
* Zabezpečiť podmienky na vzdelávanie žiakov so špeciálnymi výchovno-vzdelávacími potrebami tak, aby mali rovnocenný prístup ku vzdelávaniu.
* Podporovať v žiakoch iniciatívu, tvorivosť, súťaživosť, rozvíjať ich silné stránky, venovať sa nadaným žiakom.

Poslanie materskej školy

* Zabezpečiť výchovu a vzdelávanie detí predškolského veku
* Rozvíjať osvojenie čistej reči, pomáhať pri osvojení samoobslužných úkonov, umožniť socializáciu dieťaťa v kolektíve.
* Podporovať návyky detí súvisiace so zdravým životným štýlom, pozitívne postoje k pohybu, športovým aktivitám a k svojmu zdraviu.
* Rozvíjať a podporovať sebavedomie detí, zvedavosť, schopnosť spolupracovať, komunikovať, konať s cieľom, sebaovládať sa.
* Pripraviť deti predškolského veku na vstup do školy.

**Základné údaje**

**Základná škola**

Plnoorganizovaná štátna základná škola spojená s materskou školou, právny subjekt

Zriaďovateľ: Obec Pobedim

Počet tried: 9

Naplnenosť tried: 11 – 25

Počet žiakov: 139

Počet pedagogických zamestnancov: 19 - 26

Počet žiakov s ŠVVP: 19

Počet učební: 9 kmeňových tried, 1 odborná učebňa, jedna telocvičňa, školská knižnica

**Materská škola**

Počet tried: 2

Kapacita MŠ: 45

Počet učiteľov: 4

MŠ sa nachádza v budove spolu so ZŠ a VŠJ.

Počet nepedagogických zamestnancov: 5

**Charakteristika súčasného stavu**

Obec Pobedim je súčasťou okresu Nové Mesto nad Váhom a Trenčianskeho kraja. Škola sa nachádza uprostred obce pri kostole. Okolo školy je veľká záhrada, areál je oplotený.

***Žiaci***

V školskom roku 2023/2024 navštevuje základnú školu 139 žiakov - stav k 4. 9. 2023.

(pre porovnanie - v septembri 2018 to bolo 108 žiakov)

Materskú školu navštevuje v školskom roku 2023/2024 45 detí (stav k 4. 9. 2023). Pracujú v dvoch triedach s celodennou výchovou a vzdelávaním.

Školský klub pracuje v dvoch oddeleniach s počtom žiakov 54 (stav k 4. 9. 2023).

Zariadenie školského stravovania – výdajná školská jedáleň zabezpečuje celodenné stravovanie pre deti materskej školy, obedy pre žiakov základnej školy a stravovanie zamestnancov školy.

Základnú školu s materskou školou Jána Hollého, Pobedim 433 navštevujú žiaci z Pobedima a z obcí – Bašovce, Podolie, Ostrov, Horná Streda, Prašník, Veľké Orvište, Čachtice, Častkovce, Rakovice, Hôrka nad Váhom, Potvorice, Trebatice, Brunovce.

***Zamestnanci***

V základnej škole pracuje zmiešaný devätnásťčlenný pedagogický kolektív: 10 učiteliek, 5 pedagogických asistentov a 4 učitelia. V materskej škole pracujú štyri učiteľky. V ŠKD pracujú dve vychovávateľky. V škole pracujú aj nepedagogickí zamestnanci: ekonómka, tri upratovačky, zamestnankyňa výdajnej školskej jedálne a údržbár. V období vykurovania priestorov v škole pracuje kurič.

***Priestory***

Budova základnej školy bola slávnostne otvorená 1. 9. 1961. V septembri 2011 sa do priestorov budovy základnej školy presťahovala materská škola.

V  priestoroch školy sa nachádzajú

* pre deti MŠ 2 učebne, 2 spálne, šatňa, sociálne zariadenie
* pre žiakov ZŠ deväť tried, počítačová učebňa, šatne pre žiakov, kabinety pre učiteľov, spoločná kancelária RŠ a ZRŠ, zborovňa, telocvičňa, školská knižnica, relaxačná miestnosť, výdajná školská jedáleň.

**Východiská**

**SWOT ANALÝZA ŠKOLY**

|  |  |
| --- | --- |
| **S  silné stránky školy** | **W slabé stránky školy** |
| * rodinný typ školy, menší počet žiakov v triedach * útulné prostredie vo všetkých priestoroch školy * triedy vybavené interaktívnymi tabuľami alebo dataprojektormi * telocvičňa so zrekonštruovanou podlahou * pokrytie internetom v priestoroch školy * budovanie inkluzívnej školy * starostlivosť o deti so špeciálnymi výchovno-vzdelávacími potrebami * vnútorná klíma školy, dobré vzťahy medzi zamestnancami * dobrý imidž školy * kvalifikovaný pedagogický zbor * úspešnosť našich absolventov na stredných školách * úspešnosť našich žiakov na súťažiach a olympiádach * vzdelávania učiteľov zamerané na stimuláciu a podporu zefektívňovania kvality ich práce * zaangažovanosť pedagogických pracovníkov do kultúrneho života a športového diania v obci * záujmová činnosť na škole * organizovanie podujatí pre rodičov a priateľov školy, DOD * dobrá spolupráca s poradenskými zariadeniami, ÚPSVaR a políciou | * nízky počet žiakov v niektorých triedach * nedostatočný priestor v triede pri maximálnom počte žiakov v triede * chýbajúce osobitné priestory pre ŠKD * absencia multifunkčného športoviska v priestoroch školy * chýbajúci školský psychológ a školský špeciálny pedagóg * chýbajúci kvalifikovaný učiteľ informatiky * zastaralá technika v počítačovej učebni * odchod žiakov 8. ročníka na bilingválne gymnáziá * slabá motivácia slabo – prospievajúcich žiakov zo strany rodiny, ich nezáujem pokračovať v štúdiu na strednej škole * vzájomné hospitácie pedagógov |
| **O možné šance** | **T možné riziká** |
| * iné zdroje financovanie – výzvy a projekty * dobre vybavená knižnica * 2% z daní, sponzorské dary, zapájanie rodičov do akcií na získanie financií pre školu * spolupráca s okolitými školami | * Strata motivácie učiteľov, ich vyhorenie * Nástup agresivity, netolerancie medzi žiakmi * Nedocenenosť potreby vzdelania * Vplyv sociálnych sietí, internetu, sledovanie médií bez kontroly času a obsahu * Zvyšovanie administratívy * Zaneprázdnenie rodičov * Vysoké ceny za energie * Nevyhranené životné hodnoty u detí |

**SWOT ANALÝZA ŠKOLY – materská škola**

|  |  |
| --- | --- |
| **S  silné stránky školy** | **W slabé stránky školy** |
| * rodinný typ školy * kapacita materskej školy – 2 triedy * útulné prostredie vo všetkých priestoroch materskej školy * triedy vybavené interaktívnymi tabuľami * využívanie digitálnych technológií v MŠ * využívanie Edupage pre rýchle poskytnutie informácií a lepšiu komunikáciu so zákonnými zástupcami * výsledky výchovno – vzdelávacej činnosti * pokrytie internetom v priestoroch školy * budovanie inkluzívnej školy * vnútorná klíma školy, dobré vzťahy medzi zamestnancami * dobrý imidž školy * kvalifikovaný pedagogický zbor * spolupráca s poradenským zariadením * vybavenie germicídnymi žiaričmi – prevencia * aktivity a prezentácia detí v škole a na verejnosti * vzdelávania učiteľov zamerané na stimuláciu a podporu zefektívňovania kvality ich práce * zaangažovanosť pedagogických pracovníkov do kultúrneho života a športového diania v obci * možnosť návštevy krúžku * organizovanie podujatí pre rodičov a priateľov školy, DOD * dobrá spolupráca s poradenskými zariadeniami | * neuspokojené žiadosti o prijatie na predprimárne vzdelávanie všetkých rodičov – kapacita MŠ * neochota rodičov navštevovať s dieťaťom poradenské centrum * vysoká chorobnosť detí, deti v MŠ s príznakmi chorobnosti napriek snahe pedagógov * nevyhovujúce vykurovanie v budove * nezateplená budova |
| **O možné šance** | **T možné riziká** |
| * získanie finančných prostriedkov prostredníctvom Rodičovského združenia na aktivity pre deti v MŠ * 2% z daní, sponzorské dary, zapájanie rodičov do akcií na získanie financií pre školu * spolupráca s okolitými školami * umožnenie vzdelávaní učiteliek v MŠ | * neochota zákonných zástupcov prijať skutočnosť, že dieťa má problémy začleniť sa do kolektívu * Strata motivácie učiteľov, ich vyhorenie * Nástup agresivity, netolerancie medzi deťmi * Vplyv sociálnych sietí, internetu, sledovanie médií bez kontroly času a obsahu * Zaneprázdnenie rodičov |

**Koncepcia rozvoja školy vo výchovno-vzdelávacej oblasti**

* budovanie inkluzívnej školy – vytváranie vhodných podmienok na vzdelávanie všetkých žiakov, akceptovať a rešpektovať rozdielnosti, „hľadanie spôsobu ako sa to dá, nie výhovoriek, prečo sa to nedá“
* vytvoriť na škole pracovnú pozíciu školského psychológa a školského špeciálneho pedagóga, skvalitňovanie práce s integrovanými žiakmi, so zákonnými zástupcami
* skvalitňovanie výchovno-vzdelávacieho procesu – rozvíjanie funkčných gramotností žiakov (čitateľskej, prírodovednej, komunikačnej v materinskom aj cudzom jazyku)
* skvalitňovanie počítačovej a informačnej gramotnosti – zabezpečenie kvalifikovaných pedagógov, zabezpečenie funkčného rýchleho internetového pripojenia, výmena starších počítačov za nové
* podpora žiakov v tom, v čom sa im darí – zapájanie žiakov do súťaží (matematických, predmetových, vedomostných, umeleckých, športových), olympiád, výstav a rôznych aktivít, ponúkať žiakom zaujímavé krúžky a mimoškolské aktivity
* rozvíjanie a výchova žiaka ako človeka – výchovným pôsobením pedagogických aj nepedagogických zamestnancov dosiahnuť to, že žiak našej školy bude vnímavý a empatický k svojmu okoliu, primerane sebavedomý, komunikatívny a tvorivý, dostatočne rozhľadený na to, aby si vedel obhájiť svoj postoj
* dbanie o rešpektovanie ľudských práv žiakov a zamestnancov školy – včasné odhaľovanie a riešenie problémov, spolupráca so ÚPSVaR, spolupráca s políciou
* posilnenie zdravého životného štýlu žiakov – vedenie k ochrane zdravia a životného prostredia, k láske k prírode, úprava areálu školy, starostlivosť o zeleň, budovanie ovocného sadu a zeleninových záhonov, iniciovanie protidrogových aktivít
* podporovanie vzdelávania žiakov z málo-podnetného prostredia
* v zmysle štátneho vzdelávacieho programu pre predprimárne vzdelávanie pedagogický proces smerovať k dosiahnutiu optimálnej emocionálnej, sociálnej a kognitívnej úrovne ako základu pripravenosti na školské vzdelávanie a na život v spoločnosti
* aktualizovať vzdelávací program MŠ tak, aby bol zaujímavý a príťažlivý pre každú vekovú skupinu detí
* klásť dôraz na rozvoj komunikačných schopností a predčitateľskej gramotnosti detí MŠ – využívanie školskej knižnice
* skvalitňovať spoluprácu s rodičmi detí v MŠ
* dbať o dodržiavanie výchovného programu ŠKD
* vytvárať deťom vhodné podmienky na trávenie voľného času
* podporovať vychovávateľky v práci, v realizácii netradičných aktivít

**Koncepcia rozvoja školy v riadiacej a personálnej oblasti**

* dôsledné dodržiavanie právnych predpisov
* riadenie školy v duchu humanizmu – dbať o dobré vzťahy medzi žiakmi, učiteľmi a rodičmi, o úprimnosť, slušné správanie, vzájomnú pomoc, rešpektovať záujmy žiaka aj učiteľa
* podnikanie všetkých krokov pre vytvorenie „bezpečnej školy“ pre deti a zamestnancov
* vytváranie, vedenie a udržanie efektívneho tímu, delegovanie právomocí, prijímanie nových myšlienok a nápadov od ostatných pedagogických zamestnancov
* zabezpečenie odbornosti zamestnancov – prijímanie kvalifikovaných zamestnancov, umožnenie a podporovanie ich ďalšieho vzdelávania, osobného rastu ( profesijný rozvoj učiteľa, 1. a 2. atestácia, funkčné vzdelávanie)
* dobrá spolupráca školy so zriaďovateľom -  Obcou Pobedim a inými organizáciami v obci, s Radou školy, so Združením rodičov a priateľov školy, s farským úradom, s MŠ Bašovce, s výchovno– poradenskými centrami, s ÚPSVaR, s políciou v Novom Meste nad Váhom
* motivovanie a zapájanie žiakov i zamestnancov do vytyčovania cieľov, riešenia problémov, konštruktívnych debát
* kontrolovanie plnenia úloh, rozbor nedostatkov, vedenie zamestnancov k sebakontrole a tvorivosti
* jasné a spravodlivé odmeňovanie zamestnancov – iniciatíva, tvorivosť, experimentovanie sa oceňujú viac ako formálne znaky práce
* odbúravanie vyhorenosti učiteľa prostredníctvom psychologických tréningov v spolupráci s poradenskými zariadeniami
* rozvíjať kompetencie učiteľov v oblasti digitálnych technológií
* dbať o pravidelnú aktualizáciu školskej webovej stránky a jej vylepšovanie

**Koncepcia rozvoja školy v ekonomickej oblasti**

* efektívne využívanie pridelených finančných prostriedkov – šetrenie energií, hospodárna prevádzka školy
* zapájanie sa do vyhlásených výziev a projektov na získanie financií pre školu
* doplnenie vybavenia školy modernými učebnými pomôckami, doplnenie knižničného fondu do školskej knižnice
* zapájanie žiakov a rodičov do zberov a iných aktivít z ktorých je možnosť získať finančné prostriedky (Vianočné trhy, Deň detí a rodiny)
* získavanie rodičov a priateľov školy pre poukázanie 2% dane škole
* získavanie sponzorov pre školu
* dbať o ponuku kvalitných záujmových krúžkov – aby čo najviac vzdelávacích poukazov zostalo v škole

**Spolupráca s inými subjektami**

* riešiť materiálno technické zabezpečenie školy v spolupráci s obcou, hospodárne nakladať s finančnými prostriedkami
* spolupráca školy s Obecným úradom a inými organizáciami v obci, s Radou školy, so Združením rodičov a priateľov školy, s farským úradom, s MŠ Bašovce, s výchovno– poradenskými centrami, s ÚPSVaR, s políciou v Novom Meste nad Váhom
* pripravovať kultúrne programy pre obec (Jubilanti, Deň úcty k starším, Vianočná besiedka, Deň matiek)

Cieľom je viesť kolektív tak, aby jeho členovia nielen dodržiavali pravidlá a používali ich v praxi, ale aby sa nám spoločne podarilo vytvoriť zo školy prostredie, kde sa deti nielen úspešne vzdelávajú, ale sa tu aj dobre cítia a stávajú sa z nich lepší ľudia.